Талаптагыдай кам көрүү жана эрте куракта өнүктүрүү (RCEL) кыргызча видеолор үчүн Видеолордун котормолорун адаптациялоо боюнча куралдар жыйындысы

Бул куралды төмөнкү транскрипцияларды кыргыз тилинен башка тилдерге которуу үчүн колдонуңуз.

# Contents

[Камкорчу менен баланын өз ара мамилелери – Кыргыз Республикасы 1](#_Toc155787363)

[Камкорчу менен баланын өз ара мамилелери (тексти менен) – Кыргыз Республикасы 2](#_Toc155787364)

[Камкорчу менен баланын өз ара мамилелерин байкоо – Кыргыз Республикасы 7](#_Toc155787365)

[Баланын үйүнө көзөмөлдөгө барган үчүрда кам көрүүчүлөргө кеңеш берүү:   
беш кадамдуу ыкма - Кыргыз Республикасы 12](#_Toc155787366)

[Баланын негизги бергилери 19](#_Toc155787367)

# Камкорчу менен баланын өз ара мамилелери – Кыргыз Республикасы

|  |  |  |
| --- | --- | --- |
| **#** | **Кыргызча** | **Котормосу** |
| 1 | Камкорчу менен баланын өз ара мамилелери – Кыргыз Республикасы |  |
| 2 | Видеодо Кыргыз Республикасындагы камкорчу менен баланын ортосундагы болгон камкор мамилени чагылдырылган. |  |
| 3 | Видеодо үн берүүсү жок, бул көрүүчүлөргө баланын мимикасын, жаңсоолорун, үндөрүн кылдаттык менен байкоого, жана камкорчунун кайтарган жообун көрүүгө мүмкүнчүлүк берет. |  |
| 4 | Камкорчу менен баланын ортосундагы өз ара мамиле жөнүндө ой жүгүртүү үчүн ар бир көрүнүштүн аягында тыныгуу сунушталат. |  |

# Камкорчу менен баланын өз ара мамилелери (тексти менен) – Кыргыз Республикасы

|  |  |  |
| --- | --- | --- |
| # | Кыргызча | Котормосу |
| 1 | **Камкорчу менен баланын өз ара мамилелери (тексти менен) – Кыргыз Республикасы** |  |
| 2 | Видео Кыргыз Республикасындагы камкорчу менен баланын ортосундагы болгон камкор мамилени чагылдырат. |  |
| 3 | Көрүнүштөр өз ара мамиленин түшүндүрмөсү менен коштолот - бала сигналдарды жана камкорчунун жоопторун колдонуу менен кантип  баарлашып жатканы баяндалат. |  |
| 4 | **Атасынын мээримине бөлөнгөн беш айлык бала** |  |
| 5 | Атасы баласы менен ойноп жатып, ар кандай мимикаларды жасап, үндөрдү чыгарат. |  |
| 6 | Баланын түрдүү мимикаларды жасап, жылмайып жооп кайтарганына көңүл буруңуз. Бул анын өз ара баарлашууну жактырарын көрсөтүп турат. |  |
| 7 | Азыр балада кыжырдануу белгилери байкалууда. |  |
| 8 | Баланын маанайы өзгөргөнүн байкаган атасы кандайдыр бир ыңгайсыздык сезип жатабы деп ойлонуп, жалаяк алмаштыруу керектигин текшерет. |  |
| 9 | Атасы менен ойногондо бала кайрадан жылмаят жана күлөт. |  |
| 10 | Көп өтпөй баланын уйкусу келгени байкалат. |  |
| 11 | Көздөрүн ушалап, кыжырданып баштады. |  |
| 12 | Жооп катары атасы баласын колуна алып, терметип уктатат. |  |
| 13 | **Алты айлык бала апасы менен ойноп жатат** |  |
| 14 | Бала бир нерсени көзү менен ээрчип, ага жетип, кармап, оозуна салат. |  |
| 15 | Апасы менен ойногонго сүйүнүп кыйкырып жиберет, жана апасы сөз менен жооп бергенде күбүрөнөт. |  |
| 16 | Бала тегерегине көз чаптырса, апасы анын көз карашын ээрчийт. |  |
| 17 | Кийинчерээк бала кыжырдана баштайт, энесинин көкүрөгүнө жабышып, көзүн ушалап, уйкусу келгенин билдирет. |  |
| 18 | Ага жооп кылып апасы тамактандырып, уктатат. |  |
| 19 | **Он айлык бала кубиктер менен ойноп жатат** |  |
| 20 | Апасы балага кубиктерди кантип чогултуу керек экендигин көрсөтөт. |  |
| 21 | Баланын апасынын кыймылдарын кайталаганына жана анын жүзүндөгү жактыруу белгисин кылдаттык менен байкап турганына көңүл буруңуз. |  |
| 22 | Апасы балага аны кайра кантип жасоону көрсөтүп, ага кубиктерди берет. |  |
| 23 | Апасы кол чаап, баланы кубаттайт. |  |
| 24 | Бири-бирин туурап, бири-биринин көздөрүн карашат. |  |
| 25 | Бала жетиштүү ойногондугун көрсөтүп, кубиктерди ыргытат. |  |
| 26 | Апасы астыңкы эрини менен жаңы оюн ойноого аракет кылып жатат. |  |
| 27 | Бала апасын кайталоого аракет кылуу менен жаңы нерселерди үйрөнүү жолдорунун бирин көрсөтүп турат. |  |
| 28 | **Он айлык бала чоң атасы менен короодо ойноп жатат** |  |
| 29 | Чоң атасы баланы көз деңгээлинде кармап турат. Алар бири-биринин көздөрүнө карашат. |  |
| 30 | Бала тоокту байкаганда чоң атасы жакшы көрүнсүн деп аны бурат. |  |
| 31 | Ал баланы бийик көтөрүп ойнотуп жатат. Бала ырахаттануу менен жылмайып, күлүп турат. |  |
| 32 | Чоң атасы баланын гүлдөрдү карап, аларга колун тийгизүүгө аракет кылып жатканын байкады. |  |
| 33 | Баланын кызыгуусуна жооп кылып, гүлдү терип, жыттаганды көрсөтүп берет. |  |
| 34 | Гүл баладан чоң атага жана кайра балага өтөт. Бала ырахаттануу менен жылмаят жана термелет. |  |
| 35 | **Он сегиз айлык бала жаңы оюн ойноп жатат** |  |
| 36 | Апасы баласына жаңы оюнду кантип ойноо керектигин көрсөтүп турат. |  |
| 37 | Баланын жанына шакекчелерди коюп, аны аракет кылууга үндөйт. |  |
| 38 | Адегенде ал кыла албайт. |  |
| 39 | Кайра аракет кылып көрүшү үчүн, шакекчелерди балага кайтарып берет. |  |
| 40 | Эне баланы оюнда колдоп, кубаттап, сабырдуулук менен сүйлөшөт. Бирок, байкасаңыздар, ал оюнду өзү ойнобой эле турат. |  |
| 41 | Ал балага үйрөнүүгө жардам берет. |  |
| 42 | Бала шакекчени таякчага такканга жетишкенде анын жүзү кубанычты билдирет. |  |
| 43 | Апасы аны мактап жатат. |  |
| 44 | Ал бала "ооба" деп айткан сайын жооп берет жана аны оюнду улантууга үндөйт. |  |
| 45 | **Жыйырма үч айлык бала чоң энеси менен көбүктөрдү үйлөп жатат** |  |
| 46 | Бала самындуу суу куюлган идишти көрсөтүп жатат. |  |
| 47 | Чоң энеси бөтөлкөнүн учун самындуу сууга салып, көбүк үйлөтүп жооп берет – бала кызыгуу менен карап турат. |  |
| 48 | Баланын кызыгуусун байкаган чоң энеси ага самын көбүгүн үйлөгөнгө уруксат берип, анын аракетин колдойт. |  |
| 49 | Ал баланын мимикасын, кыймыл-аракетин байкап, жылуу жана кубаттоо сөздөр менен жооп берет. |  |
| 50 | Алар чогуу убакыт өткөрүүдөн ырахат алышат. |  |
| 51 | Чоң эне балага көбүктү үйлөөгө мүмкүнчүлүк берет, аткара албаган учурда, аны колдойт. |  |
| 52 | Ал баланы сөз, жылмаюу, күлкү менен кубаттайт. |  |
| 53 | Чоң эне балага оюнду жетектөөгө кантип уруксат бергенине көңүл буруңуз. Кыз көбүктөрдү үйлөө үчүн бөтөлкөнү малып жатканда, ал идишти кармап турат. |  |
| 54 | Бала колу менен ойной баштайт |  |
| 55 | Чоң эне бала менен ойноо менен жооп берет. |  |
| 56 | Бала көбүкчөлөр мененкайра ойногондо , суюктук чачырайт - чоң энеси жылмаюу менен жооп берип, чачыратуу нормалдуу экенин билдирет. |  |
| 57 | Оюн ойноо кызыктуу, бирок ал баш аламандыкка алып келиши мүмкүн. |  |
| 58 | Бала бир колун экинчи колу менен ушалайт. Чоң эне да жооп кылып, өз ара баарлашуунун үлгүсүн көрсөтөт. |  |
| 59 | **Жыйырма төрт айлык бала чыныларды тизгенди үйрөнөт** |  |
| 60 | Чоң эне балага чыныларды кантип тизүү керектигин көрсөтөт – 3 чыны менен баштаган оңой. |  |
| 61 | Чыныларды туура жерге койгондо мактап, сөз менен, жаңсоо менен баланы үйрөтөт. |  |
| 62 | Эми бала кол жаңсоосун жасайт. |  |
| 63 | Чоң эне да ошол эле жаңсоо менен жооп берип, бири-бирине жылмайышат. |  |
| 64 | Ал балага үстүнкү чыныны кантип тизүү керектигин көрсөтүп, анан бала өзү аракет кылуу үчүн аны алып коет. |  |
| 65 | Кыз чыныларды коюп жатканда, чоң эне алакан чаап, жылмайып турат. |  |
| 66 | Кыз жылмайып, кол чаап, чоң энеси макулдугун көрсөтүп жатканына кылдаттык менен карап турат. |  |
| 67 | Алар көбүрөөк чыны менен татаалыраак оюнга өтүшөт. |  |
| 68 | Чоң эне астыңкы чыныны тууралап, анан үстүнкү чыныга жардам берет. |  |
| 69 | Оюндун аягында чоң эне алакан чабат, бала да жооп катарында алакан чабат. |  |

# Камкорчу менен баланын өз ара мамилелерин байкоо – Кыргыз Республикасы

|  |  |  |
| --- | --- | --- |
| **#** | **Кыргызча** | **Котормосу** |
| 1 | **Камкорчу менен баланын өз ара мамилелерин байкоо – Кыргыз Республикасы** |  |
| 2 | Видео Кыргыз Республикасындагы камкорчу менен баланын ортосундагы болгон камкор мамилени чагылдырат. |  |
| 3 | Бул 3 көрүнүштө биз токтоп, көргөнүбүздү талкуулайбыз. |  |
| 4 | Ой жүгүртүү үчүн ар бир суроодон кийин видеону токтотуп, андан кийин көрүүнү улантуу сунушталат. |  |
| 5 | Атасынын мээримине бөлөнгөн беш айлык бала |  |
| 6 | Ата менен баланын ортосундагы баарлашуудан эмнени байкадыңыз? |  |
| 7 | Келгиле, кайрадан көрөлү. |  |
| 8 | Атасы менен баланын мамилеси: Атасы үндөрдү чыгарып, жүздөрдү жасайт (мурдун чүйрүп, бетин кыйшаңдатып) , бала да жооп иретинде жылмайып, өз ара аракеттенүүдөн ырахат алаарын көрсөтөт. |  |
| 9 | Бала өзүнүн мимикасы менен эмнени билдирип жатат? |  |
| 10 | Ага эмне керек болушу мүмкүн? |  |
| 11 | Келгиле, кайрадан көрөлү. |  |
| 12 | Балада тынчсыздануу белгилери байкалууда. |  |
| 13 | Атасы баланын маанайынын өзгөргөнүн байкап, ал ыңгайсыз болуп жатат деп эсептейт. Жалаяк алмаштыруу керектигин текшерет. |  |
| 14 | Ымыркай жаңсоолор менен эмнени билдирет? |  |
| 15 | Атасы кандай жооп кайтарды? |  |
| 16 | Бала уйкусу келгенин билдирет. |  |
| 17 | Көздөрүн ушалап, кыжырланып баштады. |  |
| 18 | Жооп катары атасы баласын кучагына алып, тынчтандырып, уктап калгыдай кылып терметет. |  |
| 19 | **Он айлык бала кубиктер менен ойноп жатат** |  |
| 20 | Бала менен эненин ортосундагы баарлашуудан эмнени байкадыңыз? |  |
| 21 | Келгиле, кайрадан көрөлү. |  |
| 22 | Апасы баласына бир кубикти экинчисинин үстүнө кантип тизүү керектигин көрсөтөт. |  |
| 23 | Бала апасынын кыймылын кайталап, анын жүзүндөгү жактыруу билдирүүсүнө кылдаттык менен көз салат. |  |
| 24 | Балага кайрадан кантип жасоону көрсөтүп, ага кубиктерди берет. |  |
| 25 | Баланы кубатташ үчүн апасы кол чабат. |  |
| 26 | Алар бири-бирин туурап, көздөрүнө карашат. |  |
| 27 | Бала өзүнүн жаңсоосу менен эмнени билдирип жатат? |  |
| 28 | Келгиле, кайрадан көрөлү. |  |
| 29 | Бала жетиштүү ойногондугун көрсөтүп, кубикти ыргытат. |  |
| 30 | Апасы кандай кабыл алды? |  |
| 31 | Апасы ылдыйкы эрини менен жаңы оюнду ойнойт. |  |
| 32 | Бала эненин кыймылын кайталаганга аракет кылат. |  |
| 33 | Тууроо балдарга жаңы нерселерди үйрөнүүгө жардам берет жана алардын өнүгүүсүнө өбөлгө түзөт. |  |
| 34 | **Он сегиз айлык бала жаңы оюн ойноп жатат** |  |
| 35 | Бала менен эненин ортосундагы баарлашуудан эмнени байкадыңыз? |  |
| 36 | Келгиле, кайрадан көрөлү. |  |
| 37 | Апасы баланын маңдайында отурат. |  |
| 38 | Апасы баласына жаңы оюнду кантип ойноорун көрсөтөт. Ал анын жанына шакектерди коюп, аны аракет кылууга үндөйт. |  |
| 39 | Биринчи жолу ал ийгиликке жете албай жатат. |  |
| 40 | Ал баланын ордуна ойнобой, бирок балага кайра аракет кылуу үчүн шакектерди кайтарып берип, үйрөнүүгө жардам берет. |  |
| 41 | Азыр эне менен баланын ортосундагы баарлашууда эмнени байкадыңыз? |  |
| 42 | Келгиле, кайрадан көрөлү. |  |
| 43 | Эне баланы оюнда акырын кубаттайт, бирок өзү оюн ойнобойт. |  |
| 44 | Бала шакекти таякчанын аягына такканга жетишкенде, анын жүзү кубанычты билдирет. |  |
| 45 | Апасы баланы мактайт. |  |
| 46 | Баланын оюнун апасы кандай кабыл алат? |  |
| 47 | Ал бала "ооба" деген сайын жооп берип, оюнду улантууга үндөйт. |  |
| 48 | Эне менен бала жөнөкөй тилде баарлашат. |  |
| 49 | **Жыйырма үч айлык бала чоң энеси менен көбүктөрдү үйлөп жатат** |  |
| 50 | Бала чоң энесине эмне деп жатат? |  |
| 51 | Келгиле, кайрадан көрөлү. |  |
| 52 | Бала самындуу суу куюлган идишти көрсөтүп жатат. |  |
| 53 | Бала кызыгуу менен карап турганда, чоң эне бөтөлкөнүн учун самындуу сууга малып, көбүк үйлөтүп жооп берет. |  |
| 54 | Чоң энеси баладан эмнени сурап жатат деп ойлойсуз? |  |
| 55 | Келгиле, кайрадан көрөлү. |  |
| 56 | Чоң энеси баланын кызыгуусун байкап, кылып көргүң келеби деп сурайт. |  |
| 57 | Бала башын ийкеп, макулдугун билдирет. |  |
| 58 | Чоң энеси самындын көбүгүн үйлөгөнгө уруксат берип, анын аракетин колдойт. |  |
| 59 | Чоң эне эмнени жакшы кылат? |  |
| 60 | Келгиле, кайрадан көрөлү. |  |
| 61 | Чоң эне баланын мимикасын, жаңсоосун кылдаттык менен байкап, жылуу, шыктандырган жооп кайтарат. |  |
| 62 | Алар чогуу убакыт өткөрүүдөн ырахат алышат. |  |
| 63 | Чоң эне балага көбүктү үйлөөгө мүмкүнчүлүк берет, аткара албаган учурда, аны колдойт. |  |
| 64 | Ал сабырдуулук көрсөтүп, сөздөрү, жылмаюусу жана күлкүсү менен баланы кубаттайт. |  |
| 65 | Чоң эне балага оюнду жетектөөгө уруксат берет. Кыз көбүктөрдү үйлөө үчүн бөтөлкөнү малып жатканда, ал идишти кармап турат. |  |
| 66 | Азыр бала эмне дейт? |  |
| 67 | Чоң эне кандай кабыл алды? |  |
| 68 | Бала колдорун бириктирип, чоң апасына колу менен оюн ойногусу келгенин билдирет. |  |
| 69 | Чоң эне жооп берип, алар оюн ойношот. |  |
| 70 | Андан кийин бала көбүкчөлөр менен ойноого кайтып келет. |  |
| 71 | Суюктук чачыраганда, чоң эне жылмайып, суюктукту төгүүгө болот экенин түшүндүрөт. |  |
| 72 | Оюн ойноо кызыктуу, бирок ал баш аламандыкка алып келиши мүмкүн. |  |
| 73 | Бала азыр эмне кылып жатат? |  |
| 74 | Чоң эне кандай кабыл алды? |  |
| 75 | Бала колун жууганга үйрөнүү үчүн эки колун ушалайт. |  |
| 76 | Чоң эне да жооп иретинде ошону эле кылып, өз ара баарлашуунун үлгүсүн көрсөтөт. |  |

# Баланын үйүнө көзөмөлдөгө барган үчүрда кам көрүүчүлөргө кеңеш берүү: беш кадамдуу ыкма - Кыргыз Республикасы

|  |  |  |
| --- | --- | --- |
| # | Кыргызча | Котормосу |
| 1 | **Баланын үйүнө көзөмөлдөгө барган үчүрда кам көрүүчүлөргө кеңеш берүү: беш кадамдуу ыкма - Кыргыз Республикасы** |  |
| 2 | Ар бир үй-бүлө баласын мектепте окусунан ийгиликке жетип, өнүгүп,өзүн бактылуу сезишин каалайт. |  |
| 3 | Кээ бир учурда ата-энелер кичинекей балдардын муктаждыктарын түшүнүүгө жана баласына кам көрүү боюнча жардамга муктаж. |  |
| 4 | Балдардын өнүгүүсүн байкоо жана туура сунуштарды берүү менен үй-бүлөлөргө кичинекей балдарын тарбиялоону жакшыртууга жардам бере аласыз. |  |
| 5 | БулвВидеодо 5 кадамдуу кеңеш берүү ыкмасын колдонуу менен ата-эненеге баланын өнүгусүн байкоо менен туура жолго салуу көрсөтүлгөн. |  |
| 6 | **1-кадам: Ата-эне менен саламдашуу** |  |
| 7 | Бүгүн кайрадан жыйырма үч айлык баласы бар үй-бүлөгө барасыз. |  |
| 8 | Бир нече апта мурун болгон акыркы жолугушууда балдардын туура тамактануусу талкууланган. |  |
| 9 | **Бири-бириңер менен саламдашкыла** |  |
| 10 | Камкорчуга боорукердик жана урмат-сый менен мамиле кылыңыз. |  |
| 11 | Аны кайра көргөнүңүзгө кубанычта экениңизди айтыңыз. |  |
| 12 | **Кеңеш берүүнүн максатын түшүндүрүңүз** |  |
| 13 | Энесине, акыркы жолугушуунун жыйынтыгы боюнча анын баласы тууралуу маалымат бергени келгениңизди айтыңыз. |  |
| 14 | Ушул убакыта келип турсак ыңгайлуубу деп сураңыз. |  |
| 15 | **Ата-эненин кызыгуусун арттырыңыз** |  |
| 16 | Ишенимдүү чөйрөнү түзүү үчүн аны менен бирдей деңгээлде , жакын отуруңуз. |  |
| 17 | Сиз аны менен баласы жөнүндө сүйлөшүү үчүн келгениңизди баса белгилеңиз. |  |
| 18 | Эне менен баланын бүгүнкү абалы кандай экенин сураңыз. |  |
| 19 | **Өзүңүз жөнүндө маалымат менен бөлүшүңүз** |  |
| 20 | Өзүңүз жөнүндө маалымат менен бөлүшүңүз |  |
| 21 | Наристенин апасына, сизде анын кызынан бир нече жаш улуу уулуңуз бар экенин жана кичинекей баланы тарбиялоо кандай маанилүү экенин билгениңизди айтып кетиңиз. |  |
| 22 | Жолугушуунун жүрүшүндө ата-эне менен ишенимдүү, ачык мамиле түзүү үчүн коммуникациалык жөндөмдөрүңүздү колдонуңуз. |  |
| 23 | **2-кадам: Муктаждыктарды баалаңыз** |  |
| 24 | **Баарлашууну куруу** |  |
| 25 | Биринчиден, ата-энеден акыркы жолугушуудан бери кандайдыр бир өзгөрүүлөрдү киргизгендигин сураңыз. |  |
| 26 | **Ата-эненин айтканына кулак салыңыз** |  |
| 27 | Апасынын сөзүн кунт кою менен угуңуз. |  |
| 28 | Көз байланышын түзүңүз жана колдоочу жаңсоолорду пайдаланыңыз. |  |
| 29 | Апасына сүйлөөгө убакыт бериңиз, андан соң айтылган сөздөрүнө кылдаттык менен комментарий жана суроолорду бериңиз. |  |
| 30 | Апасы баласынын тамактануусун ар түрдүү кылууга аракет кылып жатканын айтат. |  |
| 31 | Азыр кызы дээрлик күн сайын жашылча-жемиш, жумуртка жейт. |  |
| 32 | Кызына рационундагы жаңы тамактар жагат.. |  |
| 33 | Сиз сурайсыз - адатта, баласы менен кандай баарлашат? Апасы кызына бош убакыт жоктугунан телефонунан YouTube көрүүгө уруксат бергенин айты. |  |
| 34 | Кызы видеолорду көргөндү жакшы көрөт. |  |
| 35 | Апасынан баласы менен оюн ойнойбу деп сурайсыз. Апасы, тилекке каршы, оюнчук сатып алууга акчасы жок экенин жана үй-бүлөсүн багуу менен алек экенин айтат. |  |
| 36 | Бала телефондон видеолорду бир нече саат бою көрөт. |  |
| 37 | Кээде бала чоң энеси менен да ойнойт. |  |
| 38 | **Байкаңыз** |  |
| 39 | Жолугушуу учурунда ата-эне менен баланын өз ара мамилесине көз салыңыз. |  |
| 40 | Баланын телефонго болгон кызыгуусу сизди тынчсыздандырат. |  |
| 41 | Телефонду колдонуу баланын жашоосундагы көп кездешүүчү көрүнүш жана апасы үчүн ыңгайлуу. |  |
| 42 | **3-кадам: Талдоо** |  |
| 43 | **Ой жүгүртүү** |  |
| 44 | Жолугушуудан эмнелерди билгениңиз жөнүндө ой жүгүртүңуз. |  |
| 45 | **Мындан ары эмне кыларыңызды чечиңиз** |  |
| 46 | Эне баласына телефондон видеолорду көп убакытка чейин көрүүгө уруксат берерин билдиңиз. |  |
| 47 | Чындыгында ал баласы менен ойнобойт жана үй-бүлөсүндө оюн ойноо мүмкүнчүлүктөрүн пайдаланбайт. |  |
| 48 | Сиз байкоо жүргүзгөн жана энеден билген маалыматтын негизинде, баланын 12-24 айлык жаш курагына ылайыктуу оюн боюнча кеңешме картасын жана негизги билдирүүлөрдү тандап алышыңыз керек. |  |
| 49 | Сиз оюндун түрлөрүн сунуштай аласыз -мисалы, ашканада колдонулган нерселерди бири-бирине үймөккө коюу. |  |
| 50 | **4-кадам: Аракет кылуу** |  |
| 51 | **Теманы тааныштыруу** |  |
| 52 | Уюлдук телефондун баланын өнүгүшүнө тийгизген таасири жөнүндө айтып, кызы менен ойноо үчүн жаңы идеяны сунуштасаңыз. |  |
| 53 | **Камкорчуну мактаңыз** |  |
| 54 | Туура кылган иштери үчүн мактоодон баштаңыз: кызына ден-соолукка пайдалуу тамак-аштын түрлөрүн сунуштап жатканына кубанып жатканыңызды билдириңиз. |  |
| 55 | Апасы баланын тамактануусун жакшыртууга жетишти. |  |
| 56 | Ошондой эле чоң энени бала менен ойноого аралаштырганы үчүн апаны мактаңыз. |  |
| 57 | Үй-бүлөнүн бардык мүчөлөрү бала менен ойной алат. |  |
| 58 | **Кеңештерди бериңиз** |  |
| 59 | Апасына балдар жаңы нерселер менен ойноп, көрүп жана байкап үйрөнөрүн айтыңыз. |  |
| 60 | Көп нерселерди балдар айланасындагы адамдардан бетме-бет баарлашуу аркылуу жакшы үйрөнүшөт. |  |
| 61 | Телефондун экранын көрүү менен бирдей тажрыйбага ээ боло алышпайт.т. |  |
| 62 | Азыркы учурда балдар телефон менен жана телевизор алдында өтө көп убакыт өткөрүшөт. Экранды өтө көп убакыт көрүү балдардын өнүгүүсүнө терс таасирин тийгизиши мүмкүн. |  |
| 63 | Алар башка адамдар менен баарлашуу мүмкүнчүлүктөрүн колдоно алышпайт. Бул баланын ой жүгүртүүсүн, сүйлөөнүн жана социалдык көндүмдөрдүн өнүгүүсүнүн артта калышына алып келиши мүмкүн. |  |
| 64 | Кызы апасы жана башка үй-бүлө мүчөлөрү менен ойногондо жана баарлашканда ырахат алып жана алардан үйрөнө алат. |  |
| 65 | Энеге оюн ойноо жөнүндөгү консультативдик картаны көрсөтүңүз - ашканасында бала топтой турган нерселер барбы деп сураңыз? Ашканадагы шкафтардан буюмдарды чогуу издеңиз. |  |
| 66 | Сиз бала ойноп жатканда чөйчөктөр сынып калышы мүмкүн экенин белгилеп, бул желим чөйчөктөр таза жана ойноого балага коопсуз экенин айтыңыз |  |
| 67 | Баласы менен чөйчөктөрдү кантип тизе аларын көрсөтүңүз. |  |
| 68 | Жөнөкөй оюн менен баштаңыз - болгону 3 чөйчөк жетет. |  |
| 69 | Ата-энеден бул жөнөкөй жөндөмдү көрсөтүүнү сураныңыз. |  |
| 70 | Балаңыз татаал тапшырманы аткарууга даяр болгондо, дагы 3 чөйчөк кошуңуз. |  |
| 71 | Андан кийин балаңызга чөйчөктөрдү тизүү оюнун тааныштырыңыз. |  |
| 72 | Керек болсо балага бир аз жардам берип, аракети үчүн мактаңыз. |  |
| 73 | Мүмкүнчүлүк болсо, оюнду башка үй-бүлө мүчөлөрүнө, мисалы, чоң энесине көрсөтүңүз. |  |
| 74 | Апасы бош эмес болсо, чон апасы бала менен ойной алат. |  |
| 75 | Үй-бүлөгө оюн ойноо кызыктуу экенин эскертиңиз. Алар бала жакшы көргөн нерсени колдоосу керек. |  |
| 76 | **5-кадам – иштин жыйынтыгын чыгаруу жана бүтүрүү** |  |
| 77 | **Кеңеш берүүнүн жыйынтыгын чыгаруу** |  |
| 78 | Жолугушуунун жыйынтыгын чыгарыңыз. |  |
| 79 | Кызын телефон менен жалгыз калтыруу ден-соолукка зыян экенин айтыңыз. |  |
| 80 | Анын ордуна, ал кызына адамдар менен баарлашууга жана оюн аркылуу айланадагы дүйнөнү изилдөөгө мүмкүнчүлүк бере алат. |  |
| 81 | Жөнөкөй тиричилик буюмдары сонун оюнчуктарга айланат. |  |
| 82 | Дүкөндөн сатып алынган оюнчуктардын ага кереги жок. |  |
| 83 | Апасынан үйдө эмне менен баласы менен ойной тургандыгын көрсөтүүнү сураныңыз. |  |
| 84 | Чөйчөктөрдү тизгенди көрсөтөт жана кызын телефондон видеолорду көрүү убактысын чектөөгө убада берет. |  |
| 85 | Баланын чоң энеси, кызы менен ашкана буюмдарын тизе турганын айтат. |  |
| 86 | **Шыктандырыңыз** |  |
| 87 | Кыз, чоң энеси жана апасы менен ойноп жатканына канчалык кубанганын көргөнүңүздү айтыңыз. |  |
| 88 | Эгер буга бир аз убакыт бөлүшсө , оюн алардын жашоосунун көнүмүшбөлүгү болуп калат. |  |
| 89 | Кийинки жолугушууда эмне жөнүндө сүйлөшкүңүз келгенин камкорчуга айтыңыз. |  |
| 90 | Кийинки жолугушуунун күнүн белгилеңиз жана камкорчу сизге убакыт бөлүп бергени үчүн ыраазычылык билдириңиз. |  |
| 91 | Эсиңизде болсун – кеңеш берүү учурунда төмөнкү беш ыкманы аткарыңыз: |  |
| 92 | 1-кадам - ​​ата-эне менен саламдашуу; 2-кадам - ​​бала менен болгон кырдаалды баалоо; 3-кадам - ​​эмнени жакшыртууга болоорун талдоо; 4-кадам - ​​аракеттерди сунуштоо; 5-кадам – кеңеш берүүнүн жыйынтыгын чыгаруу. |  |

Эскертүү: экранда текст катары көрсөтүлгөндүктөн, боз түстөгү саптар которулушу керек, бирок бул саптар үндүү кылынбайт (айтылбайт).

# Баланын негизги бергилери

|  |  |  |
| --- | --- | --- |
| **#** | **Кыргызча** | **Котормосу** |
| 1 | **Баланын негизги бергилери** |  |
| 2 | Бул видеодо камкорчулардын жана ымыркайлардын катышуусу менен баланын негизги муктаждыктарынын жана кызыгууларынын белгилерин көрсөткөн чакан -көрүнүштөрдүн тандоосу камтылган. |  |
| 3 | Балдардын наристе кезинде баарлашуу ыкмаларын көрсөтүү менен, алардын негизги белгилерин түшүнүүгө, муктаждыктарын канааттандырууга жана өнүгүүсүн колдоо үчүн камкорчуларга түшүндүрүүгө жардам берет. |  |
| 4 | **2 айлык баланын уйкусу келгендеги белгилери** |  |
| 5 | Бул наристе уйкусу келип жатканынын белгисин билдирип турат. |  |
| 6 | Бала башка жакты карап, атасы анын көзүнүн алдында манжаларын какса да, башын бир аз чайкап, эстеп, андан соң кыжырлана баштады. |  |
| 7 | Эми апасы ага тамак берүү үчүн келди – бул анын уктоосуна жардам берүүнүн бир жолу. |  |
| 8 | **2 айлык бала атасына алаксыйт, андан соң кызыгуусун жоготот** |  |
| 9 | Бул ата баласы менен ойноп жатат |  |
| 10 | Наристе башында кызыгуусун көрсөтүпт - жылмайып атасынын көздөрүнө карап, бетине колун тийгизгени созулуп атат. |  |
| 11 | Бирок убакыттын өтүшү менен ал кызыгуусун жоготуп, башка жакка карайт. |  |
| 12 | Атасы наристенин көңүлү башка нерсеге бурулганын байкабай, аны менен ойной берет. |  |
| 13 | **4 айлык бала ырахат алганын билдирет, анан кызыгуусун жоготот** |  |
| 14 | Бала апасы менен ойногондон ырахат алат. |  |
| 15 | Баласы апасынын көздөрүнө карап, анын сөздөрүнө жана кыймыл-аракетине жооп катары жылмайып,күлүп турат.. |  |
| 16 | Күтүлбөгөн жерден бала көз байланышын үзүп, жылмаюусун жоготуп, тажаганын көрсөтөт. |  |
| 17 | Апасы аны кызыктырганга аракет кыла берет, а бирок бала жылмайбайт. |  |
| 18 | Мүмкүн ал башка оюндарга даяр болушу мүмкүн. |  |
| 19 | **4 айлык баланын тамактангысы келгендегинин белгилери** |  |
| 20 | Бул кичинекей кыз ачка экенин көрсөтүп жатат. |  |
| 21 | Ал тилин сыртка чыгарат жана жашырат, андан соң колун оозуна салат. |  |
| 22 | Ал манжаларын тиштеп, соро баштайт. |  |
| 23 | Энеси курсак ачкан белгиге жооп катары эмчегин эмизет. |  |
| 24 | **6 айлык бала ойногусу келет** |  |
| 25 | Бул бала ойногусу келгенин көрсөтүп жатат. |  |
| 26 | Баланын жандуу көз карашына көңүл буруңуз. |  |
| 27 | Бир нерсени көзү менен ээрчип, аны алууга умтулат. |  |
| 28 | Апасынын көзүн карап, сүйүнгөнүнөн жылмайып, чыркырайт. |  |
| 29 | Азыр ал башка тараптарды карап, андан соң тең салмактуулукту жоготот. |  |
| 30 | Анын жүзү тынчсыздануунун белгисин билдирет. |  |
| 31 | Апасы баласын тынчтандыруу үчүн көтөрүп, кучагына алат. |  |
| 32 | **8 айлык бала ойногондон ырахат алат** |  |
| 33 | Бул кичинекей кыз апасы менен ойногонуна абдан кубанычтуу – апасынын көзүнөн көзүн албай, жылмайып, күлүп турат. |  |
| 34 | Ал жөрмөлөй албаса да, апасына жакындаш үчүн өйдө-ылдый кыймылдайт. |  |
| 35 | Апасы баласынын алдына топ коюп, аны жөрмөлөөгө үндөйт. |  |
| 36 | **10 айлык баланын көңүлү чөгүп, чарчагандагы белгилери** |  |
| 37 | Бул бала топту алганга аракет кылып жатат, бирок анын кабак кашы бүркөлүп , жерди чапкылап жатканын караңыз. |  |
| 38 | Кийинки топ бар экенин билгенде, анын жүзүндө көңүлү чөгүп атканы байкалып, ал чалкалап, ыйлап, ойнобой калат. |  |
| 39 | Апасы аны тынчтандыруу үчүн, ү топту жерге коюп, баланы көтөрүп, алаксытат. |  |
| 40 | Баланын уйкусунун келгенинин белгилери – көзүн ушалап, эстеп, уктап калат. |  |
| 41 | **Бир жаштагы бала китепке кызыгуусун көрсөтөт** |  |
| 42 | Бала апасы менен китеп менен таанышып жатат. |  |
| 43 | Баланы сүрөт кызыктырып жатат. |  |
| 44 | Бала күлүп, апасын тиктеп, кубанычы менен бөлүшөт. |  |
| 45 | Апасы китепти барактаганга аракет кылганда, колу менен басып сүйүктүү сүрөтүн көргүсү келгенин билдирет.. |  |
| 46 | Апасы сүрөттү көрсөтүп,түшүнгөнүн билдирет. |  |
| 47 | Апасы баракты барактай баштайт  , бирок бала башка баракка өтүүгө даяр эмес. |  |
| 48 | Сүйүктүү баракчасына кайтып келет, апасы белгисин түшүнүп баласы жакшы көргөн сүрөттү көрсөтүп, ал жөнүндө айтып берет.. |  |
| 49 | Бала эңкейип, сүрөттү кучактайт |  |
| 50 | Апасы башка барактарга өткөндө, бала китеп менен ойногондон тажап, аны түртүп, бурулуп кетет. |  |
| 51 | **16 айлык ымыркай бейтааныш жерде ыңгайсыз экенин көрсөтүп турат** |  |
| 52 | Өзүнө бейтааныш бакчадагы жерге түшүп, кыз ыңгайсыз болуп жатканын билдирет. |  |
| 53 | Ал бурулуп, кайра чоң атасына көтөр деп колун сунат. |  |
| 54 | Ишенимдүү жана коопсуз колго барган соң, тынчтанып, өзүнкызыктырган нерселерди көрсөтөт. |  |
| 55 | Чоң ата анын көрсөтмөлөрүн аткарып, ага бакчаны изилдөөгө жана алма терүүгө жардам берет. |  |
| 56 | **18 айлык бала тамактанып бүтүп, сыртка чыккысы келип жатканын көрсөтүп турат** |  |
| 57 | Бул кыз эртең мененки тамакты ичип жатат, чоң атасы жардам берип жатат. |  |
| 58 | Ал тамак-ашты кызы вилка менен оңой ала тургандай кылып майда бөлөт. |  |
| 59 | Бала тамактанып бүттүм деп белги берет, адегенде артка бурулуп, андан кийинордунан туруп,кетем деген белги берет.. |  |
| 60 | Чоң атасы тамактан кийин дуба кылуу үчүн анын колун кармайт. |  |
| 61 | Эртең мененки тамактан кийин ал чоң атасына бутун көрсөтүп, анан эшикти көрсөтүп белги берет. |  |
| 62 | Чоң ата анын белгилерине жооп берип, бут кийимин кийдирип, сейилдегени чыгарат. |  |